Вие сте тук:Начало Какво да видя? Реката и тепетата Тепетата
В древността е наричан Хълм на нимфите дриади. Има сведения, че огромна статуя на бог Аполон от бронз е стояла на върха на хълма до Късната Античност. В раннохристиянската епоха там се намирала голяма трикорабна базилика (обект на изследване в близкото минало от пловдивския археолог Иван Джамбов), която е издигната на мястото на разрушената от християните езическа статуя. През османския период е именуван Джин тепе (Хълм на духовете), постепенно променено на Джендем тепе. Наричали го още и Чигдем тепе (Хълм на минзухарите).
Останалите три тепета образуват така нареченото „Трихълмие“. Там е разположен Архитектурно-исторически резерват „Старинен Пловдив“
Джамбаз тепе е хълм в Пловдив, съставна част на Трихълмието. Наречено е така поради стръмните скали от югоизток, където акробати и въжеиграчи давали своите представления в древността.В подножието на хълма е разположен Понеделник пазара, а в югозападния му склон е емблематичният Античен амфитеатър, изграден в началото на II век сл. Хр. по времето на император Траян (98-117) и побирал до 7 хиляди зрители.
Таксим тепе е също част от трихълмието.
Марково тепе е било седмото възвишение на град Пловдив. Хълмът е разрушен в период от края на 19 до средата на 20 век, а от сиенитните му скали е направена по-голямата част от паважа за улици в Пловдив. През 2005 година строителен предприемач предлага построяване на 60-етажни кули-близнаци, но проектът е отхвърлен. Сега на мястото на Марковия хълм се строи голяма обществено-търговска сграда.
Пловдив символично си върна "Седмият хълм" с един проект, увековечаващ писатели, творили в Пловдив, с павета от разрушеното Марково тепе.
Съществуват няколко легенди за името на Марково тепе. Според една от тях в далечни времена Крали Марко яздел коня си Шарколия край Пловдив, когато чул някъде в далечината вопли и ридания. Изкачил се на върха на висок хълм, огледал се и видял три синджира роби. Кипнал Крали Марко, извадил сабята си и пришпорил коня си. Конят скочил на един по-нисък хълм и от силния удар копитата му направили четири дупки в скалата, а коремът му - една по-голяма между тях. Тези дупки са личали на върха на хълма преди да бъде разрушен. Не е известно дали са били с естествен произход или следи от тракийско светилище.
https://myplovdiv.net/bg/%D1%82%D1%83%D1%80%D0%B8%D1%81%D1%82%D0%B8%D1%87%D0%B5%D1%81%D0%BA%D0%B8-%D0%B0%D1%82%D1%80%D0%B0%D0%BA%D1%86%D0%B8%D0%B8/%D1%80%D0%B5%D0%BA%D0%B0%D1%82%D0%B0-%D0%B8-%D1%82%D0%B5%D0%BF%D0%B5%D1%82%D0%B0%D1%82%D0%B0/item/305-%D1%82%D0%B5%D0%BF%D0%B5%D1%82%D0%B0%D1%82%D0%B0#sigProGalleria63342ca193